 **Ministerul Mediului, Apelor şi Pădurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**28.09.2016**

Ca urmare a solicitării de emitere a acordului de mediu adresată de **SC AUTOSANDYMARC SRL prin** **MARCHIDAN VIOREL**,cu sediul în municipiul Bistrița, str. Ghe. Pop de Băsești, nr. 11, sc. A, ap. 7, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud sub nr. 10390/20.09.2016, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, modificată şi completată prin HG nr. 17/2012 şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de 28.09.2016, că proiectul: *„Reabilitare, schimbare destinație în service auto, etajare parțială, împrejmuire”,* propus a fi amplasat în *municipiul Bistrița, str. Tănase Tudoran, nr. 27A,* judeţul Bistriţa-Năsăud, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 10, lit.* b) proiecte de dezvoltare urbană, inclusiv construcţia centrelor comerciale şi a parcărilor auto;

*b) proiectul prevede construirea unei clădiri cu regim de înălțime P+E parțial cu destinația atelier auto,* *proiectul se realizează pe o suprafață totală de 912 m2, iar suprafața construcției este de 392,49 m2;*

*- activitățile desfășurate în incinta halei sunt: reparații mecanice și vulcanizare pentru autovehicule mici și mijlocii, cu posibilitatea extinderii activității respectiv tinichigerie și vopsitorie;*

*c) alimentarea cu apă se va realiza din rețeaua municipiului de apă existentă în zonă;*

*- evacuarea apelor uzate menajere se face în rețeaua de canalizare;*

*- alimentarea cu energie se realizează din rețeaua existentă în zonă;*

*- încălzirea spațiului administrativ, se face cu o centrală pe gaz cu tiraj forțat 24 kW, iar încălzirea atelierului se va realiza cu 2 centrale pe combustibil lichid (ulei uzat), tip W 40l V-L cu o putere de 30 kW;*

*Caracteristicile tehnice ale fiecărei centrale pe combustibil lichid sunt:*

* *puterea termică: 11,6-30 kW,*
* *consumul maxim de ulei ars: 1,9-2,8 kg/h,*
* *debit aer: 580 m3/h,*
* *volum rezervor: 24 l,*

*- coș de evacuare a gazelor de ardere: h=6,10 m, Ø=200 mm.*

*- cantitatea de ulei uzat rezultată din schimburile de ulei, va fi de cca. 10 kg/zi din care, 30% va fi utilizată la cele două sobe pe timp de iarnă. Cantitatea de ulei uzat rezultată în perioada de vară va fi colectată și predată la societăți autorizate pentru valorificare/eliminare.*

*- deșeurile menajere vor fi transportate şi depozitate prin relaţie contractuală cu operatorul de salubritate;*

*d) în etapa de realizare a investiţiei şi după punerea în funcţiune a obiectivului nu se utilizează substanţe toxice şi periculoase;*

*e) proiectul nu are efect cumulativ cu alte proiecte de acelaşi tip;*

*f) dintre resursele naturale se vor utiliza agregate naturale și apă, în etapa de realizare a investiției;*

*g) proiectul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*h) probabilitatea impactului asupra factorilor de mediu este redusă;*

*i) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului, al proiectului propus;*

*j) anunţul public privind depunerea solicitării de emitere a acordului de mediu a fost mediatizat prin: afişare la sediul Primăriei Orașului Bistrița, publicare în presa locală, afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/comentarii/contestaţii din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*- proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*

**Condiţii de realizare a proiectului:**

*1.Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Respectarea prevederilor Legii nr. 278/2013 privind emisiile industriale.*

*3. Spaţiul amenajat pentru stocarea provizorie a uleiurilor uzate va fi inscripţionat vizibil. Se va inscripționa pe fiecare recipient categoria de ulei uzat colectat. Vor fi afişate la loc vizibil indicatoare privind amplasarea spaţiului de colectare a uleiurilor uzate.*

4. *Emisiile rezultate în urma arderii combustibilului vor fi conforme cu prevederile Legii nr. 278/2013* *privind emisiile industriale, Anexa nr. 6, partea 3.*

*5. Înaintea utilizării uleiurilor uzate ca şi combustibil se va solicita analiza completă a combustibilului, care să evidenţieze şi conţinutul de alte substanţe (ex: cenuşi, clor, bariu, plumb, nichel, vanadiu, zinc, fosfor, sulf, hidrocarburi aromatice policiclice), cuprinse la alin. 1.2 din Anexa 4 la Ord. MAPPM nr. 462/1993 privind Condiţiile tehnice privind protecţia atmosferei şi Norma metodologică privind determinarea emisiilor de poluanţi atmosferici produşi de surse staţionare.*

*6.În cazul în care în urma analizei uleiurilor uzate se constată că sunt depăşite valorile maxim admise, atunci instalaţiile trebuie echipate cu dispozitive de tratare a gazelor de ardere, astfel încât să nu fie depăşite valorile limită de emisie stabilite în Anexa 6, partea 3 a Legii nr. 278/2013 privind emisiile industriale.*

*7. Se va ţine o evidenţă strictă privind cantitatea şi calitatea uleiului uzat ars.*

*8. Este interzisă predarea/preluarea uleiurilor uzate în vederea utilizării drept combustibil, fără a deţine autorizaţie de mediu pentru activitatea de tratare şi eliminare deşeuri periculoase.*

*9. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*10. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor terenul afectat de lucrări se va aduce la starea iniţială.*

*11. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*12.* *Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*13. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

*14. Deşeurile de construcţie rezultate şi deşeurile menajere vor fi transportate şi depozitate prin relaţie contractuală cu operatorul de salubritate din zonă, iar deşeurile valorificabile se vor preda la societăţi specializate, autorizate pentru valorificarea lor.*

*15. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*16. Se vor asigura condiții pentru ca în zonele protejate (zonele de locuit) nivelul acustic echivalent continuu (Leq) să nu depășească 55 dB și curba de zgomot Cz 50, conform Ordinului ministrului sănătății nr. 119/2014 pentru aprobarea Normelor de igienă și sănătate publică privind mediul de viață al populației.*

*17. Se va realiza o perdea de protecţie vegetală la limita perimetrului obiectivului, la terminarea lucrărilor de construire.*

*18. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Județean Bistriţa-Năsăud al GNM pentru verificarea conformării cu actul de reglementare şi va solicita şi obţine autorizaţia de mediu.*

**Prezentul act de reglementare este valabil pe toată perioada punerii în aplicare a proiectului dacă nu se produc modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului atrage după sine suspendarea şi/sau anularea acestuia după caz,** **conform art.17, alin.(3) al OUG nr. 195/2005 privind protecţia mediului, aprobată prin Legea nr. 265/2006, cu modificările şi completările ulterioare. Pe durata suspendării, desfăşurarea activităţii este interzisă.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinta publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU

AVIZE, ACORDURI, AUTORIZAŢII,

biolog-chimist Sever Ioan ROMAN ing. Marin Liviu Catarig

ÎNTOCMIT,

ecolog Catrinel Dodan